ઘણા લાંબા સમયથી કોંગ્રેસના ઘરમાં લબકારા મારતી નારાજગીની જવાળા આજે જવાલામુખી બની હતી અને નારાજ શંકરસિંહ વાઘેલાએ ર૧ મીએ સમ-સંવેદના સંમેલનમાં નિવૃતી સહીતની જાહેરાત કરવાનો નિર્ણય લેતા પ્રદેશ કોંગ્રેસની કોર-કમીટીના સભ્યો બપોરે ૩ાા વાગ્યે બાપુને મળવા વસંત વગડે દોડી ગયા હતા. અને બાપુને અચ્છો-અચ્છોવાના કર્યા હતા પરંતુ મક્કમ બાપુએ પોતાનો નિર્ણય અડગ હોવાનું અને કોંગ્રેસમાંથી રાજીનામું આપી રાજકીય નિવૃતી લેશે તેમ કહી ઉમેર્યુ હતું કે તેઓ ભાજપની કંઠી નહી બાંધે.